Összecsaptak a biztonsági erõk és a vahabita fegyveresek Groznijban
Groznijban súlyos összecsapások voltak csütörök este az iszlám biztonsági minisztérium egységei és a vahabita fegyveresek között. Orosz biztonsági források szerint az összecsapásoknak több halálos áldozata is van.
A Csecsenfölddel szomszédos Dagesztánban a grozniji összetûzések nyomán készültségbe helyezték a hadsereg és a rendõrség egységeit, továbbá megerõsítették a csecsen-dagesztáni határ õrizetét. Dagesztánban jelentõs csecsen diaszpóra él, emellett a vahabita befolyás is elég erõs az oroszországi köztársaságban.
Szergej Sztyepasin orosz belügyminiszter a hét közepén már arról számolt be, hogy a csecsenföldi Bamutban is komoly fegyveres összetûzésekre került sor, a biztonsági erõk és a vahabita egységek között.
Aszlan Maszhadov csecsen elnök többször is követelte a külföldrõl pénzelt és irányított vahabita fegyveres osztagok feloszlatását, az idegen fegyveresek távozását az országból.
Groznij szerint számos emberrablás mögött a vahabita fegyveresek állnak, s vezetõik a köztársaság választott vezetésének megdöntésére, a csecsen belpolitikai helyzet megingatására törekszenek.

(MTI)

Korábban:

A szélsõséges vahabita iszlám csoportot vádolták a négy külföldi kivégzésével. (1998.12.26.)